**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 201-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Վարչապետի աշխատակազմի իրավաբանական վարչություն  | 16.01.2023թ. |
| N 02/16.20/2528-2023 |
| ՀՀ կառավարության 2019 թվականի փետրվարի 28-ի N 201-Լ որոշման նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել նշված որոշումը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Նշվածով պայմանավորված նշված որոշումը խնդրահարույց է նաև Սահմանադրական դատարանի 2016 թվականի հուլիսի 8-ի ՍԴՈ–1291 որոշմամբ արտահայտված իրավական դիրքորոշման համատեքստում, ըստ որի՝ պետաիշխանական լիազորություններով օժտված յուրաքանչյուր մարմին, յուրաքանչյուր պաշտոնատար անձ պետք է գործի օրենսդրությամբ սահմանված լիազորությունների շրջանակներում։ Հիշյալ սուբյեկտների հանրային–իրավական վարքագծի իրավական հիմք հանդես են գալիս ՀՀ Սահմանադրությունը, ինչպես նաև ՀՀ կողմից վավերացված միջազգային պայմանագրերը, ՀՀ օրենքները և այլ նորմատիվ իրավական ակտերը։ Միաժամանակ, հարկ է նշել, որ ՀՀ վարչապետի 05.10.2021 թվականի № 02/10.3/37766 հանձնարարականի համաձայն, Ազգային ժողովի 2022 թվականի գարնանային հերթական նստաշրջանի ավարտից հետո թույլատրելի չեն համարվելու (այդ թվում` մինչ այդ ընդունված), համապատասխան իրավական հիմք չունեցող իրավական ակտերում փոփոխությունների կատարումը: Վերոգրյալի համատեքստում, գտնում ենք, որ ներկայացված նախագիծը չի կարող ընդունվել, քանի դեռ օրենքով չի նախատեսվել ՀՀ կառավարության 2019 թվականի փետրվարի 28-ի N 201-Լ որոշման ընդունման համար հիմք հանդիսացող լիազորող նորմը: | Ընդունվել է։ |
| 2. Արդարադատության նախարարություն  | 26.12.2022թ. |
| N 01/27.1/57989-2022 |
| 1. «Հայաստանի Հանրապետության կառավարության 2019 թվականի փետրվարի 28-ի N 201-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին ենթակետով նախատեսվում է փոփոխություն կատարել Հայաստանի Հանրապետության կառավարության 2019 թվականի փետրվարի 28-ի N 201-Լ որոշման (այսուհետ՝ Որոշում) 24-րդ կետի 4-րդ ենթակետում և սահմանել կարգավորում, ըստ որի՝ Հայաստանի Հանրապետության տարածքում գործող առևտրային բանկերի կամ վարկային կազմակերպությունների կողմից տրամադրվող վարկերի առավելագույն տոկոսադրույք չի սահմանվում: Նախագծի 2-րդ կետի համաձայն՝ սույն որոշումն ուժի մեջ է մտնում հրապարակմանը հաջորդող օրվանից և տարածվում է 2023 թվականի հունվարի 1-ից հետո ծագած հարաբերությունների վրա:Հարկ ենք համարում նշել, որ Որոշման գործող կարգավորման համաձայն՝ վարկերը տրամադրվում են առավելագույնը տարեկան մինչև 12 տոկոս անվանական տոկոսադրույքով:Այս առումով, անհրաժեշտ է պարզաբանել, թե ինչ կարգով է ապահովվելու այն անձանց լեգիտիմ ակնկալիքը (մասնավորապես՝ մինչև 12 տոկոս անվանական տոկոսադրույքով վարկեր ստանալու ակնկալիքը) այն դեպքերում, երբ նրանք վարկ ստանալու համար համապատասխան գործողություններ ձեռնարկեն մինչև 2023 թվականի հունվարի 1-ը, բայց վարկի ձևակերպումը հնարավոր լինի իրականացել միայն տվյալ ամսաթվից հետո:Այսպիսով, առաջարկում ենք կրկին քննարկել և հիմնավորել «տրամադրվող վարկերի առավելագույն տոկոսադրույք չսահմանելու» կարգավորման անհրաժեշտությունն ու նպատակահարմարությունը, քանի որ կարծում ենք, որ տոկոսադրույքի առավելագույն չափ չսահմանելու դեպքում Հայաստանի Հանրապետության տարածքում գործող առևտրային բանկերի կամ վարկային կազմակերպությունների կողմից կարող են սահմանվել այնպիսի տոկոսադրույքներ, որոնց պարագայում նույնպես հնարավոր չլինի ապահովել սուբսիդավորման ծրագրի արդյունավետությունն ու շարունակականությունը:2. Անհրաժեշտ ենք համարում նաև նշել, որ Որոշման նախաբանում հղում է կատարված Հայաստանի Հանրապետության կառավարության 2018 թվականի հունիսի 8-ի N 667-Լ որոշմանը, որն ուժը կորցրած է ճանաչվել Հայաստանի Հանրապետության կառավարության 2021 թվականի փետրվարի 25-ի N 252-Լ որոշմամբ:«Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Այսպիսով՝ առաջարկում ենք «Նորմատիվ իրավական ակտերի մասին» օրենքի պահանջներին համապատասխան փոփոխություններ կատարել Որոշման նախաբանում:3. Նախագծին կից ներկայացված հիմնավորմամբ (այսուհետ՝ Հիմնավորում) նշված է հետևյալը.«Կարգավորման նպատակը և բնույթը–Նախագծով առաջարկվում է Կառավարության 2019 թվականի փետրվարի 28-ի N 201-Լ որոշմամբ հաստատված Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագրի շրջանակներում 2023 թվականի հունվարի 1-ից հետո վարկերը տրամադրել հետևյալ պայմաններով՝ 1) տրամադրվող վարկերի առավելագույն տոկոսադրույք չի սահմանվում․ 2) սուբսիդավորվում է տրամադրվող վարկերի 10 տոկոսային կետը, իսկ Հայաստանի Հանրապետության կառավարության 2014 թվականի դեկտեմբերի 18-ի N 1444-Ն որոշմամբ հաստատված սոցիալական աջակցություն ստացող սահմանամերձ համայնքների բնակավայրերի տարածքներում գործունեություն իրականացնող և նույն վայրերում գյուղատնտեսական հումք մթերող և վերամշակող տնտեսավարողների համար՝ ոչ ավելի, քան 14 տոկոսային կետը,3) խաղողից բացի այլ ուղղությունների համար վարկերը տրամադրվում են 1.5 տարի մարման ժամկետով և մայր գումարի մարման համար ոչ ավելի, քան 6 ամիս արտոնյալ ժամկետով, 4) խաղողի մթերման համար վարկերը տրամադրվում են 3 տարի մարման ժամկետով և մայր գումարի մարման համար ոչ ավելի, քան 12 ամիս արտոնյալ ժամկետով։»:Այս առումով, հարկ ենք համարում նշել, որ Նախագով առաջարկվող կարգավորումները վերաբերում են բացառապես վարկերի տոկոսների սուբսիդավորման դրույքաչափերին և դրանում վարկերի մարման արտոնյալ ժամկետների մասին կարգավորումներ առկա չեն:Ուստի՝ Հիմնավորումն անհրաժեշտ է վերանայել և խմբագրել՝ հիմք ընդունելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի դրույթները, որոնց համաձայն՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը: | 1. Ընդունվել է։

2․ Ընդունվել է։3․ Ընդունվել է։ |
| 3. Ֆինանսների նախարարություն | 28.12.2022թ. |
| N 01/9-2/22964-2022 |
|  Նախագծով նախատեսվում է վերացնել գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագրի (այսուհետ՝ ծրագիր) շրջանակներում տրամադրվող վարկերի առավելագույն շեմը՝ հաշվի առնելով, որ ներկա շուկայական պայմաններում ֆինանսական կառույցների կողմից սահմանված 12 տոկոս փաստացի տոկոսադրույքով վարկերի տրամադրումը դարձել է ոչ շահավետ: Բացի այդ, գործող կարգավորումներով սուբսիդավորվում է առավելագույնը տարեկան մինչև 12 տոկոս անվանական տոկոսադրույքով տրամադրվող վարկերի տոկոսադրույքի մինչև 9 տոկոսային կետին համարժեք մասը՝ նախագծով առաջարկվող 10-ի փոխարեն, իսկ սոցիալական աջակցություն ստացող սահմանամերձ բնակավայրերի տարածքներում գործունեություն իրականացնող տնտեսավարողների համար՝ վարկի տոկոսադրույքի մինչև 12 տոկոսային կետին համարժեք մասը՝ Նախագծով առաջարկվող 14-ի փոխարեն (Նախագծով առաջարկվող կարգավորումները գործող ծրագրով նախատեսված էր 16.04-30.12.2022 թթ ժամանակահատվածի համար, որը նախատեսվում է սահմանել անժամկետ): Վերը նշվածի կապակցությամբ հարկ է նշել, որ Նախագծի հիմնավորմամբ բացահայտված չէ, թե ինչ հիմքով են նախաձեռնվել առաջարկվող փոփոխությունները, արդյոք դրանք տնտեսական ընթացիկ վերլուծության կամ շահառուների կոնկրետ շրջանակների հետ քննարկումների արդյունք են: Հարկ է նշել նաև, որ վերը նշված փոփոխությունները կարող են հանգեցնել պետական բյուջեի ծախսերի ավելացման, որոնց ֆինանսական գնահատականը ներկայացված չէ:  | Ընդունվել է։ |
| 4. Տարածքային կառավարման և ենթակառուցվածքների նախարարություն | 03.01.2023թ. |
| N ԳՍ/15.3/35561-2022 |
| «Հայաստանի Հանրապետության կառավարության 2019 թվականի փետրվարի 28-ի N 201-Լ որոշման մեջ փոփոխություններ կատարելու մասին» Կառավարության որոշման նախագիծը քննարկվել է ՀՀ մարզպետարանների հետ։Քննարկման արդյունքներով առաջարկում ենք.1. նախագծի նախաբանում հղում կատարել նաև «Նորմատիվ իրավական ակտերի մասին» օրենքի 33-րդ հոդվածին։2. նախագծի առաջին կետում «որոշման հավելվածի» բառերը փոխարինել «որոշման առաջին կետով հաստատված հավելվածի» բառերով։3. Հիմք ընդունելով ՀՀ կառավարության 2021 թվականի փետրվարի 25-ի N 252-Լ որոշման առաջին կետով հաստատված հավելվածի 20-րդ կետը՝ նախագծին կից ներկայացված հիմնավորումից հանել «Նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության» վերաբերյալ տեղեկանքը։ | 1․ Ընդունվել է։2․ Ընդունվել է։ 3․ Ընդունվել է։ |